open-index/open-wikipedia-markdown huggingface dataset:
OCLC

**OCLC** (анг. *Online Computer Library Center* = „семрежен сметачки библиотечен центар“) — непрофитна членска сметачка библиотечна служба и истражна организација посветена на јавните цели што опфаќаат подобрување на пристапот до информациите во светот и намалување на трошоците за информирање. Основана е во 1967 под името *Ohio College Library Center*. OCLC и библиотеките-членки во соработка ја градат и одржуваат WorldCat, најголемиот семрежен каталог (OPAC) на светот.

## Историја

Организацијата е основана на 6 јули 1967 како непрофитен библиотечен центар. Денес во неа членуваат над 72.000 библиотеки од 170 земји и територии и ги користат услугите на OCLC за пронаоѓање, набавка, каталогизација, најмување и зачувување на библиотечни материјали. Нејзин основач е Фред Килгур, а седиштето се наоѓа во градот Даблин во Охајо, САД.

## Услуги

OCLC нуди библиографски информации во резимиран и полн облик на сите заинтересирани лица.

Организацијата и библиотеките што учествувваат заеднички го создаваат и одржуваат каталогот „OCLC Online Union Catalog“ на WorldCat, кој е најголемиот електронски јавен каталог во светот и содржи записи од најразлични јавни и приватни библиотеки ширум светот. Записите од базата WorldCat се нудат на корисниците преку популарните пребарувачи, библиографски и книгопродажни места на семрежјето. Во октомври 2005, техничкиот кадар на OCLC започнал вики-проект кој им овозможува на читателите да внесуваат прибелешки, коментари и структурирани информации за секој запис на WorldCat.

Во Република Македонија, базата на WorldCat е достапна како дел од Заемниот каталог на библиотеките во Македонија.

## Семрежна база

OCLC има база на податоци која служи за заведување и пребарување и е наменета за библиотекарите и јавноста.
Тековниот програм на кој работи системот е „Connexion“, воведен во 2001, како замена за неговиот претходник „OCLC Passport“, кој е конечно укинат во мај 2005.

Базата содржи записи во каталожен формат за машинско читање (MARC) каде учествуваат каталозите на библиотеките што го користат OCLC како алатка за каталогизација ширум светот. Овие записи во форматот MARC потоа се преземаат на локалните библиотечни системи. Ова им овозможува на библиотеките да пронаоѓаат и преземаат записи за материјали и кон тоа да ја придодадат нивната каталогизација без да треба одново да се каталогизира секој запис поединечно.

Во февруари 2007, базата содржела 1,1 милијарди библиотечни материјали, и како таква претставува најголемата библиографска база на светот. Connexion е достапен како програм за професионални библиотекари, или пак на страницата connexion.oclc.org.

Базата WorldCat е достапна за јавноста преку службата за пребарување наречена FirstSearch, како и преку програмот Open WorldCat.

## Поврзано
* Даблинско јадро (*Dublin Core*)
* Виртуелна меѓународна нормативна податотека (VIAF)

## Наводи

## Надворешни врски
*  
* Пристап до базите на OCLC преку Заемната база на податоци на библиотеките во Република Македонија 
* WorldCat 
* Отворен програм на WorldCat 
* 

Категорија:Библиографски бази на податоци
Категорија:Библиотечна каталогизација и класификација
Категорија:Задруги во САД
WorldCat

**WorldCat** е заемен каталог каде се заведени збирките на 72.000 библиотеки од 170 земји и територии што учествуваат во глобалната задруга OCLC. Неговата изградба и одржување ја вршат сите членки заеднички.

## Историја
Каталогот е создаден во 1971 и денес содржи над 246 милиони записи кои се однесуваат на над 1,77 милијарди физички и дигитални материјали на повеќе од 470 јазици. Со тоа, ова е најголемата библиографска база на податоци на светот. OCLC го нуди WorldCat бесплатно на библиотеките, но каталогот е основа и за други бесплатни услуги на OCLC (како споделување на ресурси и раководење со збирки). Организацијата е основана во 1967 од американскиот библиотекар Фред Килгур во 1967.

Во 2003, OCLC го започнале пилотниот програм „Open WorldCat“, со кој записите од WorldCat во скратен облик им се нудат мрежни места и книгопродажни претпријатија, сè со цел да ја зголеми достапноста на збирките на библиотеките-членки. Во 2006 е пуштено во употреба непосредното пребарување на самото мрежно место на WorldCat. Во 2007 е воведена услугата „WorldCat Identities“, каде се нудат страници од над 20 милиони „идентитети“, претежно автори и лица од објавените наслови.

## Наводи

## Надворешни врски
* 
*„Мрежен размер“: откривање и доставка на библиотечни ресурси - OCLC 
*Идентитети на WorldCat 

Категорија:Каталози
Категорија:Задруги
Категорија:Библиографски бази на податоци
Категорија:Образовни мрежни места
Острови во Кирибати

Ова е **список на острови во [[Кирибати]]**. Кирибати се составени од 33 острови и атоли. Островите и атолите се дел од трите островски групи: Гилбертски Острови, Линиски Острови и Острови Феникс.

## Гилбертови Острови

## Линиски Острови

}

## Острови Феникс

## Западно од Гилбертските Острови

## Поврзано

*Кирибати
*Окрузи во Кирибати

## Наводи


*
Кирибати
Гилбертови Острови

right|200px|thumb|Местоположба на Гилбертовите Острови.
right|200px|thumb|Карта на Гилбертовите Острови.
**Гилбертовите Острови** (кирибатски: *Tungaru*;), познати и како **Гилбертски Острови** или **Кингсмилски Острови** се островска група од шеснаесет атоли и корални острови во Кирибати во Тихиот Океан.

## Географија

Атолите и островите се распоредени во правец север-југ. Екваторот ги дели островите во две подгрупи, северни гилбертови и јужни гилбертови острови. Групата е составена од 16 атоли и острови.

;Острови
Гилбертовите Острови се составени од:

### Северни Гилбертови Острови
Северните Гилбертови Острови се геограгфски регион, дел од Гилбертовите Острови, кои ги зафаќаат атолите Бутаритари, Макински Острови, Маракеј, Абајанг и Тарава.

### Централни Гилбертови Острови
Централните Гилбертови Острови се дел од Гилбертовите Острови. Оваа подгрупа острови ги зафаќа: Мајана, Абемама, Курија и Аранука.

### Јужни Гилбертови Острови
Јужните Гилбертови Острови се дел од Гилбертовите Острови кои ги зафаќаат островите: Ноноути, Табитеуеја, Беру, Никунау, Онотоа, Тамана и Арорае.

## Наводи

## Поврзано

* Кирибати
* Острови во Кирибати

## Надворешни врски
* „Битката за Тарава“

*
Категорија:Архипелази во Тихиот Океан
Абајанг

**Абаијанг** (), а понекогаш и како **Апаијанг** или **Апиаја** е корален атол во Кирибати и е дел од Гилбертските Острови. Атолот во минатото бил познат како *Шарлот*, *Метју* и *Сикс Ајалс*.

## Географија

Абаијанг е атол составен од 30 мали островчиња, од кои две денес се само карпи. Од сите островчиња, само **Абаијанг**, **Рибоно** и **Нуотаејасе** населени.  Атолот има вкупна површина од 16&nbsp;км2. Во јужниот дел од атолот се наоѓа Бингамскиот Канал кој ја поврзува лагуната со Тихиот Океан. Лагуната има површина со димензии од 26 x 8 километри. Каналот се наоѓа меѓу островчињата Абаијанг и **Теирио**.

## Населени места

Населените места на островот Абаијанг се:

* * Аонобуака
* Бототијам
* Коинава
* Евена
* Морикао
* Табонтебике
* Табвироа
* Табурао
* Такарано
* Танимаијаки
* Таниау
* Тебунгинако
* Туарабу
* Убантеман

## Сообраќај

На островот се наоѓа Аеродром Атол Абаијанг. Малиот аеродром се наоѓа меѓу селата Табвироа и Туарабу.

## Галерија


File:Koinawa-cathedral.jpg|Катедрала Коинава.
File:Bingham-needle.jpg|Споменик посветен на пристигнувањето на христијанството на 18 ноември 1875.
File:Abaiang Council Office.jpg|Советничка канцеларија на островот.


## Поврзан0

* Кирибати
* Гилбертски Острови
* Острови во Кирибати

## Надворешни врски
*Exhibit: The Alfred Agate Collection: The United States Exploring Expedition, 1838-1842 

Категорија:Гилбертови Острови
Абемама

thumb|250px|Атол Абемама.
250px|right|thumb|Карта со селата на атолот Абемама.
thumb|right|250px|Карта на Гилбертовите Острови.

**Абемама** (), познат и како **Абамама**, **Апамама**, **Дундас**, **Хопер**, **Роџер Симпсон** или **Симпсон**, е атол во Кирибатите и е дел од стровската група Гилбертски Острови. Атолот се наоѓа на околу 152 километри југоисточно од Тарава. Во 1889 година, Роберт Луис Стивенсон, неговата жена и дете, провеле 2 месеца на атолот.

## Географија

Атолот има вкупна површина од 16&nbsp;км2 и се проценува дека има население од 3.608 жители. Во атолот има длабока лагуна. На атолот има патен систем кој го поврзува целиот атол. Селото Каријатебике е центар на окружната власт, каде има болница, владини згради и полиција.

## Населени места
На атолот се наоѓаат следните населени места:

## Сообраќај

На островот се наѓа Аеродром Атол Абемама. Малиот аеродром се наоѓа на северниот дел од атолот, во близина на селото Табијанг.

## Наводи

## Поврзано

* Кирибати
* Острови во Кирибати
* Гилбертски Острови

## Надворешни врски
*Encyclopaedia Britannica, Атол Абемама
*Exhibit: The Alfred Agate Collection: The United States Exploring Expedition, 1838-1842 

Категорија:Гилбертови Острови
Аранука

**Аранука** (), претходно познат како **Хендервил**, **Ноноуки** или **Старбак**, е атол во Кирибати. Атолот е дел од островската група Гилбертови Острови. Атолот има вкупна површина од 15.5&nbsp;км2 и население од 852 жители.

## Географија
Атолот има триаголна форма, кој е претежно составен од два мали острови кои се невообичаено големи како за атол. Најголем остров на атолот е Буарики, а најмал е Такаеанг. Овие острови се поврзани со песочен насип. Во средината има лагуна.

## Сообраќај
Атолот е поврзан со останатите острови по морски пат, но и со *Аеродромот Аранука*.

## Наводи


## Поврзано

* Кирибати
* Острови во Кирибати

## Надворешни врски
*Exhibit: The Alfred Agate Collection: The United States Exploring Expedition, 1838-1842 

Категорија:Гилбертови Острови
Арорае

**Арорае** (), претходно познат како **Арорај**, **Арурај**, **Хрд** или **Хоуп Ајланд**, е атол во Кирибати. Атолот е дел од островската група Гилбертови Острови.

## Географија
Вкупната површина на атолот е 9,5 км2 и има население од 1,225 жители според податоците од 2000 година. Поголем број од населението се Протестанти. Атолот е долг 9 километри и широк 18 километри. Атолот нема лагуна бидејќи е мал.

## Населени места
На атолот се наоѓаат следните населени места:

*Батитотај
*Рорети
*Тамароа
*Бабарароа
*Тарибо

## Сообраќај

Атолот со останатите атоли е поврзан по морски пат. Покрај тоа, на островот се наоѓа Аеродромот Арорае и се наоѓа во близина на селото Тамароа. Air Kiribati оперира со летовите.

## Поврзано

* Кирибати
* Острови во Кирибати

## Надворешни врски
*Exhibit: The Alfred Agate Collection: The United States Exploring Expedition, 1838-1842 

Категорија:Гилбертови Острови
Бутаритари

**Бутаритари** (), претходно познат како **Макин**, **Пит**, **Таритари** или **Тачинг**, е атол во Кирибати. Атолот е дел од островската група Гилбертски Острови.

## Географија

Бутаритари се наоѓа југоисточно од Макин. Бутаритари бил наречен Макински Атол од Американската Армија, додека Макин бил познат како *Макин Меанг* или *Мал Макин*. Бутаритари има површина од 13.6&nbsp;км2 и население од 4.200 жители според податоците од 2002 година. Просечната ширина и должина на островот е 30, односно 15 километри. Поголем дел од гребенот од кој е составен атолот е под вода и поделен е на неколку канали. Во близина на атолот има неколку многу мали островчиња. Лагуната на атолот е многу отворена и истата е длабока. Бикати и Бикатиета се помалите острови кои се наоѓаат во северозападниот дел од атолот, додека поголемиот е Бикати. Главното село на атолот е Бутарутари и има население од 2000 жители.

## Населени места
Бутаритари е дом на следните населени места: Бутаритари, Кеуеа, Танимајаки, Кума и Текабетете.

## Поврзано

* Кирибати
* Острови во Кирибати
* Гилбертови Острови

## Надворешни врски

*Exhibit: The Alfred Agate Collection: The United States Exploring Expedition, 1838-1842  
* „Во Јужните Мориња“, Роберт Луис Стивенсон
*Информации за Кирибати 

Категорија:Гилбертови Острови
Курија (острови)

**Курија** () е заеднички термин на два острови, Буарики и Онеке, во Кирибати. Курија понекогаш се смета за атол, а понекогаш како заеднички географски поим за двата острова. Курија се наоѓа северозападно од атолот Аранука. Еден од островите во Аранука го носи истото име како и островот Буарики во Курија.

## Општи податоци
Двата острова, Буарики и Онеке, се оддалечени еден од друг 20 метри од плитка вода, врз која има пат и мост. Островите се опколени од гребен. Првите Европејци кои ги посетиле островите се Томас Гилберт и Џон Маршал во јуни 1788 година.

## Наводи


## Поврзано

* Онеке
* Буарики
* Кирибати
* Острови во Кирибати

## Надворешни врски
*Exhibit: The Alfred Agate Collection: The United States Exploring Expedition, 1838-1842  

Категорија:Гилбертови Острови
Линиски Острови

**Линиските Острови** (англиски: Line Islands), познати и како **Тераина** или **Екваторски Острови**, се островска група составена од 11 атоли и ниски острови во Кирибати во Океанија. Островите се наоѓаат јужно од Хаваите и се протегаат на површина од 2.500 километри што ги прави најдолг островски венец во светот. Осум од островите се дел од Кирибати, додека останатите се дел од САД.

## Општи податоци
САД тврделе дека островите се нивна територија сè до договорот од Тарава кога се признала независноста на Кирибати. Островската група географски е поделена на три подгрупи: северни, централни и јужни Линиски Острови.

Само три од островите се населени. Вкупното население на островите е 8.809 жители според податоците од 2005, од кои 5,115 се на Киритимати, 2,539 се на Табуаеран и 1,155 на Тераина. Во поглед на површината, Киритимати е најголем атол во светот. Атолот бил дел од Велика Британија во 1888 година.

## Острови
right|thumb|250px|Карта на Кирибати.

* Лагуните со ѕвездичка се пресметани во претходната колона за целосна територија бидејќи тие лагуни немаат излез на море.

## Поврзано

* Кирибати
* Острови во Кирибати
* Океанија


Категорија:Спорни острови
Категорија:Поделени региони
Категорија:Архипелази во Тихиот Океан
Беру

**Беру** () е атол во Кирибати. Атолот е дел од островската група Гилбертови Острови, кои се наоѓаат во Тихиот Океан. Атолот бил познат како *Елиза, Франсис, Марија, Пероат, Перу и Сандеј*.

## Географија
Беру е дел од еден поголем гребен, кој е долг околу 15 километри со најширока точка од 4.75 километри. Центарот на гребенот е заземен од мала депресија наречена Лагуна Нука. Атолот зазема третина од гребенот. Најголемата должина на островот е 13.9 километри, додека ширината варира од 0.5 до 2.9 километри.

Атолот се наоѓа на околу 96 километри источно од Табитеуеја и 426 километри југоисточно од Тарава. Најблизок остров на атолот е Никунау.

## Населени места
На атолот се наоѓаат населените места:

*Ронгоронго
*Табукинберу

## Поврзано

* Кирибати
* Острови во Кирибати
* Гилбертови Острови

## Надворешни врски
*Exhibit: The Alfred Agate Collection: The United States Exploring Expedition, 1838-1842 

Категорија:Гилбертови Острови
Мрежест питон

**Малајски мрежест питон** (Python reticulatus) или едноставно **мрежест питон** е една од најголемите змии на планетата. Овој вид спаѓа во семејството на питони, за што се спори дали е дел од семејството боидни, или треба да се разгледува одделно од нив.

Категорија:Змии
Категорија:Незагрозени видови според МСЗП
Усна хармоника

мини|Усна хармоника
**Усна хармоника** е дувачки инструмент кој најмногу се користи за изведување на блуз, рокенрол, кантри, џез и американска фолклорна музика.

Категорија:Музички инструменти
Данчо Шутурков

**Данчо Шутурков** (,  - ) — македонски стопанственик - олигарх,  познат во своите зделки со тутунот. Најпознат е по тоа што поседувал извесна тетратка, која била полна со имиња на македонски и српски фирми - должници што шверцувале цигари од Македонија во Србија во деведесеттите години.

## Животопис
Шутурков е роден во 1935 година во Ресен. По завршувањето на високото образование, тој се вклучил во стопанскиот живот во својот град, а подоцна и на републичко ниво. По 1963 година повеќе од три и пол децении бил еден од водечките личности во организацијата за извоз на македонскиот тутун. Заземајќи ја должноста заменик генерален директор  на Македонија Табак, тој бил еден од првите во извозот на македонскиот тутун, кој во сите светски рецептури за производство на цигари го наметнал македонскиот тутун. Во негово време извозот на македонскиот тутун достигнал над 10 000 тони, што на Македонија и носел монетарен приход поголем од 60 милиони американски долари. Негова е заслугата е тоа што на македонска територија (во тутунските комбинати на Скопје, Прилеп и Куманово) дошле лиценцирани марки цигари „Марлборо“, ХВ „Лорд“ и др. Починал во 2001 година.

## Наводи

Категорија:Луѓе од Ресен
Категорија:Македонски стопанственици
Роберт Кишерловски

**Роберт Кишерловски** (; р. ) — поранешен хрватски професионален друмски велосипедист, кој настапувал професионално во периодот 2005-2018 година.

## Кариера

На Париз-Ница 2011, Кишерловски доживеал пад на лизгав спуст и паднал под паркиран камион, останал заглавен под него неколку минути и завршил со осум шавови.

На етапата 14 на Тур де Франс 2012, Кишерловски поминал најлошо, кога трката била саботирана со фрлени клинци на патеката. Кишерловски паднал, ја скршил својата клучна коска и бил приморан да ја напушти трката.

Кишерловски ја напуштил  на крајот на сезоната 2012 и му се приклучил на  на двегодишен договор од сезоната 2013. Во септември 2014 година било објавено дека ќе биде дел од Тим Тинкоф-Саксо на почетокот на 2015, потпишувајќи двегодишен договор возејќи како помошник за Алберто Контадор.

Негов брат е велосипедистот Емануел Кишерловски.

## Достигнувања

;2005
: 8. Краен пласман Трка околу Словенија
;2006
: 2. ГП Крањ
: 4. Краен пласман Трка околу Словенија
;2007
: 1. Гран Премио Палио дел Ресиото
: 4. Краен пласман Трка околу Хрватска
;2008
: 3. Краен пласман Трка околу Словенија
: 5. Краен пласман Истарски пролетен трофеј
: 6. Трофео Зсшди
: 8. Краен пласман Сетимана Сиклистика Ломбарда
;2009
: 4. Краен пласман Сетимана интернационале ди Копи е Бартали
: 10. ГП Нобили Рубинетери - Борџоманеро
;2010
: 1. Џиро дел’Апенино
: 10. Краен пласман Џиро д’Италија
::1. Етапа 4 (ТТТ)
;2011
: 6. Краен пласман Џиро дел Трентино
: 7. Краен пласман Џиро ди Сардења
: 7. Класика Сарда
;2012
: 3. Хрватско национално друмско првенство
: 5. Флеш Валон
: 7. Краен пласман Волта а Каталуња
: 9. Краен пласман Париз-Ница
: 9. ГП Кантон Аргау
: 10. Краен пласман Трка околу Баскија
;2013
: 1. 20п Национално друмско првенство
;2014
: 7. Краен пласман Тирено-Адријатико
: 10. Краен пласман Волта а Каталуња
: 10. Краен пласман Џиро д’Италија
;2018
: 4. Краен пласман Тур де Јоркшир

### Распоред на резултатите на големите трки

СО = се откажал; — = не учествувал

## Наводи

## Надворешни врски

* 
* 
* 

Категорија:Живи луѓе
Категорија:Родени во 1986 година
Категорија:Хрватски велосипедисти
Категорија:Луѓе од Чачак
Категорија:Велосипедисти на Летните олимписки игри 2008
Категорија:Олимписки велосипедисти на Хрватска
Ротенбург (Горна Лужица)

**Ротенбург** или службено познат како *Ротенбург (Горна Лужица)* (, ) — мал лужички град во источна Саксонија, Германија, на реката Лужичка Ниса, на самата германско-полска граница.

## Наводи

Категорија:Герлиц (округ)
Категорија:Населени места во Горна Лужица
Категорија:Германска Шлеска
Ниски

**Ниски** (, ; ) — мал град во историската област Горна Лужица, во источниот дел на сојузната покраина Саксонија, Германија. Има население од околу 11.000 жители и е дел од округот Герлиц.

Градот бил основан во 1742 од бохемиски доселеници. Како членови на Моравската црква, тие избегале од прогоните во нивната католичка татковина. Името *Ниски* е германизирана верзија на чешкиот збор *nízka* („низок“). Во 1776, на возраст од 12 години, Бенџамин Хенри Латроб, идниот проектант на американскиот Капитол, како и на Балтиморската базилика, бил испратен во моравското училиште во Ниски.

Во 1926, архитектот Конрад Ваксман работел во градежната фирма Christoph & Unmack AG.

Населени места во рамките на градот се Нојхоф, Нојсерхен, Ноједерниц, Едерниц, Зе, Цехе-Мохолц, Козел, Цедлиг и Зандшенке.

## Збратимен град

Ниски е збратимен со францускиот град Албер.

## Наводи

## Надворешни врски

* Официјална страница 

Категорија:Герлиц (округ)
Категорија:Населени места во Горна Лужица
Категорија:Шлеска (покраина)
Категорија:Долна Шлеска (покраина)
Категорија:Германска Шлеска
Категорија:Населени места основани во 1742 година
Ристо Гаревски

**Ристо Гаревски** (,  - , ) — угледен македонски палеонтолог и универзитетски професор.

## Животопис
Гаревски е роден на 22 март 1922 и по завршувањето на Природно-математичкиот факултет во Скопје, се вработил во Природнонаучниот музеј. Од таму заминал во 1979 година за да биде професор по палеонтологија на Геолошко-рударскиот факултет во Штип.

Во текот на својата долга научна кариера Гаревски раководел со проекти и ископувања од областа на палеонтологијата, а неговиот опус брои повеќе од 100 научни трудови во домашните и светските списанија. Најголемо откритие на Ристо Гаревски се четирите бивни на редок вид слонови што живееле пред десет милиони години во близината на Велес. Починал на 89 години во Скопје на 21 февруари 2012 година.

## Надворешни врски
*Ин мемориам: Замина единствениот македонски палеонтолог (Утрински Весник, 22 февруари 2012)

## Наводи

Категорија:Македонски палеонтолози
Категорија:Македонски универзитетски професори
Категорија:Луѓе од Скопје
Категорија:Родени во 1922 година
Категорија:Починати во 2012 година
Ванче Стојчев

**Ванче Стојчев** (Црвулево,  - , ) — македонски историчар, професор на Воената академија на АРМ, поранешен директор и основач на Воениот музеј на Македонија. Познат е по тоа што во 1997 година за време на својот престој во Турција, тој го открил црешовото топче.

## Животопис
Стојчев е роден на 15 февруари 1951 година во штипското село Црвулево. Завршил воени училишта во Сараево и во Белград, каде што истовремено го продолжил своето образование на Факултетот за политички науки, насока современа историја. Извесен период работел во Центарот за стратегиски истражувања на ЈНА, а во 1986 година магистрирал. По магистрирањето работел во Воено-историскиот институт во Белград каде што го продолжил своето усовршување. Во 1992 година на истиот факултет ја одбранил и докторската теза „*Бугарскиот окупациски систем и геноцидната политика во Југославија 1941-1944 година*“.

По распадот на Југославија, дошол во Македонија и се вработил на Воената академија „Генерал Михајло Апостолски“. Во 1995 година бил избран за доцент по предметот воена историја, потоа станал вонреден професор.

Професорот Стојчев е автор на над 180 научни трудови од областа на историјата од антиката до современата историја меѓу кои особено значаен труд е првата воена историја на Македонија. Последна негова книга била „Букурешкиот мировен договор и поделбата на Македонија во 1913 година“, која не дочекал да се изпечати.

Добитник е на наградата „13 ноември“ на Град Скопје. До смртта бил професор на Правниот факултет на универзитетот Гоце Делчев во Штип. Починал во Скопје на 30 септември 2009 година.

## Надворешни врски
* Воена историја на Македонија - Интервју

## Наводи

Категорија:Луѓе од Црвулево
Категорија:Македонски историчари
Категорија:Југословенски историчари
Категорија:Македонски универзитетски професори
Категорија:Добитници на наградата „13 Ноември“
Феникс (острови)

330px|right|Карта на Островите Феникс.
330px|right|Карта на Кирибати.

**Островите Феникс** (*Phoenix Islands*) се група острови во Кирибатите во Тихиот Океан. Островската група е составена од осум атоли и подводни гребени и тие се наоѓаат источно од Гилбертовите Острови и западно од Линиските Острови. Во 1930-те години, островите биле дел од последниот обид на колонијалната експанзија на Британската Империја. Северно од островите Феникс се наоѓаат два острова кои се дел од САД, односно Бејкер и Хоуленд. Овие два острови, заедно со Островите Феникс, биле под американска управа, но со независноста на Кирибати, само овие два острови не биле приклучени кон новата држава.

Островите Феникс се дом на над 120 видови корали и над 500 видови риби. На 28 јануари 2008 година, владата на Кирибати ги прогласила сите острови како заштитена зона. Заштитената зона има 410.500&nbsp;км2 и таа е најголема морска заштитена област во светот.

Општо гледано, островската група е ненаселена, освен неколку семејства кои живеат на островот Кантон. Во минатото, островите се сметале за дел од Гилбертовите Острови. Сегашното име на островите најверојатно било воведено во 1840-те, по името на еден од островите во овој архипелаг. Се претпоставува името „Феникс“ е дадено по некој од бродовите кои пловеле околу островите во 19 век.

## Острови

## Наводи

## Поврзано

* Острови во Кирибати
* Кирибати

## Надворешни врски
* Страница на Заштитената област на Островите Феникс 

*
Категорија:Архипелази во Тихиот Океан
Долношлеска Горна Лужица (округ)

**Долношлеска Горна Лужица** () — поранешен округ во сојузната покраина Саксонија, најисточен округ на Германија. Соседни окрузи биле (од југ надесно) Лебау-Цитау, Бауцен, Каменц и округот Шпре-Ниса во Бранденбург. Слободниот град Герлиц бил на исток, до границата со Полска.

## Историја

Територијата на овој округ не била дел од Саксонија пред Втората светска војна; туку, заедно со градот Герлиц, бил дел од германска Шлеска. Кога поголемиот дел од Шлеска припаднал на Полска по војната, малиот дел од шлеската покраина бил споен со Саксонија.

Моменталниот округ бил создаден во 1994 со спојување на претходните окрузи Ниски и Вајсвасер и поголемиот дел од поранешниот округ Герлиц. Во август 2008, станал дел од новиот округ Герлиц.

## Географија

Главната река во округот е Лужичка Ниса, која исто така ја создава границата со Полска. Теренот главно е ридски, со широки долини. Во минатото постоеле бројни мочуришта, кои сега се претворени во плодни земјишта.

## Партнерства

* Нојштат на Валднаб
* Швандорф
* Зарски (Полска)
* Семили (Чешка)

## Грб

## Градови и општини

## Надворешни врски
* Официјална страница 

Категорија:Герлиц (округ)
Категорија:Поранешни окрузи во Саксонија
Категорија:Историја на Шлеска
Клитен

**Клитен** или **Клетно** (, ) — село и поранешна општина во округот округот Герлиц, во Саксонија, Германија. Од 1 февруари 2009 година е дел од општината Боксберг.
Клетно лежи во југоисточниот дел на општината во Биосферскиот горнолужички резерват и образува заедно со селото Јамно на запад како и Мала Олешница на југ затворена агломерација. Во близина се наоѓаат селата Дирбах на север, Радшовк на исток, Цимпл-Турјо на југоисток и Кошла на југозапад.

Железничката станица Клетно на линијата Хојерсверда-Герлиц лежи во соседното Јамно. Северозападно од Клетно лежи Бервалдското Езеро.

Во 19 век населението на Клетно било горнолужичкосрпско. Во 1863 година 269 жители од вкупно 382 биле Лужички Срби, додека во 1880 биле 353 Лужички Срби од вкупно 440. Ова претставува 70,4 (1863 г.) проценти наспрема 80,2 (1884 г.)

Во клетњанскиот регион се носела посебна клетњанска носија која се разликувала од другите горнолужичкосрпски народни носии.

мини|лево|Евангелистичка црква
мини|лево|Лутеранска црква

Категорија:Села во Саксонија
Категорија:Поранешни општини во Саксонија
Категорија:Герлиц (округ)
Категорија:Населени места во Горна Лужица
Категорија:Германска Шлеска
Тирено-Адријатико

**Тирено-Адријатико** (неофицијално наречена и *Трка на две мориња*) — елитна велосипедска етапна трка помеѓу бреговите на Тиренско и Јадранско Море во Италија. Традиционално се одржува во почетокот на сезоната и се смета за важна подготовка за класичната трка Милано-Санремо. Од 2005 до 2007, била дел од календарот на UCI ProTour, и иако била класификувана во 2008 како настан од европската турнеја, кога организаторот RCS ги повлекол сите негови настани од примарниот календар на UCI, трката станала дел од календарот на Светски ранкинг на UCI следната година.

Првпат била одржана во 1966 и тоа издание се состоело од 3 етапи, кои веќе од наредното издание на трката станале 5 до 1984. Од 1984 трката се состоела од 6, 7 или 8 етапи; меѓутоа, од 2002 станала седумдневна трка. Од второто издание на трката секогаш завршува во Сан Бенедето дел Тронто.

Со освојување на шест последователни изданија (1972–77), Роже де Влеминк го држи рекордот по број на освоени победи.

Таа е една од неколкуте велосипедски трки, на која Еди Меркс нема остварено победа.

## Список на победници

### Повеќекратни победници

### Победи по земја

## Наводи

## Надворешни врски

* Официјална страница  
* 

Категорија:UCI ProTour трки
Категорија:Велосипедски трки во Италија

Категорија:Светски ранкинг на UCI
Категорија:Светска турнеја на UCI
Влада на Владо Бучковски

**24. влада на Македонија** — орган на извршната власт во Република Македонија која била избрана по оставката на претседателот на претходната влада, Хари Костов. Нејзин претседател бил Владо Бучковски, дотогашниот министер за одбрана. Владата на Владо Бучковски е избрана на 17 декември 2004 година и ја врши функцијата до 28 август 2006 година, кога по парламентарните избори 2006 година нова влада формира Никола Груевски.

## Состав на владата
Составот на Владата во декември 2004 година е следниот:
* Владо Бучковски (СДСМ) - премиер
* Радмила Шекеринска (СДСМ) - вицепремиер задолжен за европски интеграции 
* Муса Џафери (ДУИ) - вицепремиер за политички систем
* Минчо Јорданов (СДСМ) - вицепремиер задолжен за економски систем
* Илинка Митрева (СДСМ) - министер за надворешни работи 
* Љубомир Михајловски (СДСМ) - министер за внатрешни работи 
* Јован Манасиевски (ЛДП) - министер за одбрана
* Мери Младеновска - Ѓорѓиевска (СДСМ) - министер за правда 
* Никола Поповски (СДСМ) - министер за финансии
* Фатмир Бесими (ДУИ) - министер за економија 
* Стевчо Јакимовски (ЛДП) - министер за труд и социјална политика
* Владимир Димов (СДСМ) - министер за здравство 
* Азис Положани (ДУИ) - министер за образование и наука
* Благоја Стефановски (СДСМ) - министер за култура 
* Џемали Мехази (ДУИ) - министер за транспорт и врски
* Садула Дураку (ДУИ) - министер за земјоделство, шумарство и водостопанство 
* Ризван Сулејмани (ДУИ) - министер за локална самоуправа 
* Зоран Шапуриќ (ЛДП) - министер за животна средина и просторно планирање
* Владо Поповски (ЛДП) - министер без ресор

## Наводи


Категорија:Влади на Република Македонија
Влада на Хари Костов

**23. влада на Македонија** — втора коалициска влада на СДСМ, ЛДП и ДУИ по парламентарните избори 2002. Нејзин претседател е Хари Костов, дотогашниот министер за внатрешни работи. Новата влада е избрана поради тоа што претседателот на претходната влада, Бранко Црвенковски на предвремените претседателски избори во 2004 година е избран за претседател на Република Македонија. Владата на Хари Костов е избрана на 2 јуни 2004 и ја врши функцијата до 17 декември истата година.

## Состав на владата
Составот на Владата од јуни 2004 е следниот:
* Хари Костов (СДСМ) - премиер
* Радмила Шекеринска (СДСМ) - вицепремиер задолжен за европски интеграции 
* Муса Џафери (ДУИ) - вицепремиер за политички систем
* Владо Бучковски (СДСМ) - министер за одбрана
* Илинка Митрева (СДСМ) - министер за надворешни работи 
* Силјан Аврамовски (СДСМ) - министер за внатрешни работи 
* Никола Поповски (СДСМ) - министер за финансии
* Стевчо Јакимовски (ЛДП) - министер за економија 
* Иџет Мемети (ДУИ) - министер за правда 
* Агрон Буџаку (ДУИ) - министер за транспорт и врски 
* Реџеп Селмани (ДУИ) - министер за здравство 
* Александар Гештаковски (СДСМ) - министер за локална самоуправа 
* Јован Манасиевски (ЛДП) - министер за труд и социјална политика
* Азис Положани (ДУИ) - министер за образование и наука
* Славко Петров (ЛДП) - министер за земјоделство, шумарство и водостопанство
* Благоја Стефановски (СДСМ) - министер за култура 
* Љубомир Јанев (СДСМ) - министер за животна средина и просторно планирање
* Владо Поповски (ЛДП) - министер без ресор

## Извори


Категорија:Влади на Република Македонија
Коламски јазик

**Коламски јазик** — централнодравидски јазик кој се зборува во индиските држави Андра Прадеш и Махараштра. Јазикот потекнува од централните дравидски јазици.

## Наводи

## Поврзано
* Дравидски јазици
* Јазици во Индија

Категорија:Дравидски јазици
Категорија:Јазици во Индија
Категорија:Аглутинативни јазици
Дуравски јазик

**Дуравскиот јазик** (девангарско писмо: दुरुवा ), или познат како **дурава** или **парџи**, е дравидски јазик кој се зборува од народот Дурава во Индија, во сојузната држава Чатисгар. Дуравскиот е сроден со оларскиот  и коламскиот јазик.

## Класификација
Дуравскиот јазик е дел од централните дравидски јазици. Јазикот, општо гледано, е устен, а не пишан, но кога има потреба од запишување на јазикот се користи девангарско писмо или оријско писмо.

## Дијалекти
Јазикот има 4 главни дијалекти: 
**тирија*
** нетанар*
**дарба*
**куканар*

## Наводи

## Надворешни врски
*ethnologue.com Дуравскиот јазик на Етнолог

Категорија:Дравидски јазици
Категорија:Јазици во Индија
Категорија:Аглутинативни јазици
Оларски јазик

**Оларскиот јазик**, познат и како **пораншко-оларскогадапски**, **оларо**, **халарски**, **аларски** или **аларско-гадапаски**, е дравидски јазик кој се зборува Андра Прадеш во Индија. Јазикот е многу сличен со кондекорскиот јазик, и понекогаш овие два јазика се класифицираат како еден ист.

## Класификација
Оларскиот јазик е дел од централната група на дравидски јазици. Јазикот е сроден до мудилско-гадапскиот и со парџискиот јазик.

## Наводи

## Користена литература

*

## Поврзано
* Дравидски јазици
* Јазици во Индија

## Надворешни врски
* Запис на Етнолог

Категорија:Дравидски јазици
Категорија:Јазици во Индија
Категорија:Аглутинативни јазици
Мајана

thumb|200px|Карта на Гилбертовите Острови.

**Мајана** () е атол и округ во Кирибати. Атолот е дел од Гилбертовите Острови. Источната и северната страна од атолот е остров, додека од западната страна се наоѓа подводен гребен. Во средината на атолот има лагуна. Атолот е дол 14 километри и широк 9.5 километри. Северно од Мајана е Тарава, додека јужно е Курија.

## Поврзано

*Кирибати
* Острови во Кирибати

## Надворешни врски
*Exhibit: The Alfred Agate Collection: The United States Exploring Expedition, 1838-1842  from the Navy Art Gallery

Категорија:Гилбертови Острови
Маракеј

300px|thumb|Карта на Гилбертовите Острови.
**Маракеј** () е атол кој е дел од Гилбертовите Острови. Атолот се наоѓа во Кирибати. Атолот е составен од два острова кои се одделени од два тесни канала. Во средината се наоѓа лагуна која на одредени места е длабока. Вкупната површина на атолот е 13.5&nbsp;км2. Каналите кои ги делат островите се наречени Баретоа и Равета. Главено село на атолот е Раванави.

## Села
* Антај
* Бајнуна
* Буота
* Норауеја
* Раванави
* Текаракан
* текуанга
* Темоту
* Терокеја

## Сообраќај
Атолот е поврзан со останатокот од земјата по морски пат. На атолот се наоѓа и малиот Аеродром Маракеј, кој се наоѓа во северниот дел од островот.

## Наводи

## Поврзано

* Кирибати
* Острови во Кирибати

Категорија:Гилбертови Острови
Никунау

350px|thumb|Карта на Гилбертовите Острови.

**Никунау** () е низок атол во Гилбертовите Острови во Кирибати. Покрај тоа, атолот го сочинува и истоимениот округ. Островот е составен од два дела кои се поврзани со проток кој е широк 150 метри.

На островот се наоѓаат неколку солени затворени лагуни, кои вкупно имаат 0.3&nbsp;км2. Островот е опколен од гребен. Островот бил посетен од Џон Бајрон на 2 јули 1765 година и во негова чест тогаш островот бил наречен **Бајронов Остров**. Вкупното население на островот е околу 3.000 жители.

## Сообраќај

Атолот е поврзан со остатокот од земјата по морски пат. На атолот се наоѓа Аеродромот Никунау, преку кој Air Kiribati овозможува летови низ државата, и во странство преку Аеродромот Тарава.

## Наводи


## Поврзано

* Кирибати
* Острови во Кирибати

## Надворешни врски
*Exhibit: The Alfred Agate Collection: The United States Exploring Expedition, 1838-1842 

Категорија:Гилбертови Острови
Кујски дравидски јазик

:*Овој јазик се зборува во Индија. За истоимениот јазик во [[Индонезија]], видете [[кујски папуански јазик]].*

**Кујскиот јазик**, познат и како **кандиски**, **кондиски**, **кандаски**, **кодуски** и **кујнгаски**, е дравидски јазик кој се зборува во Индија, во сојузната држава Андра Прадеш. Јазикот се пишува оријското писмо. Јазикот го зборуваат околу 700.000 Конди. Јазикот е сличен со гондискиот, кувискиот и конданскиот јазик. Бидејќи името на овој јазик е исто со името на еден јазик во Индонезија, кујски папуански јазик, во имињата на овие јазици за потребите на статиите се додадени соодветните придавки од јазичното семејство. Официјалните класификации не користат придавки „дравидски“ или „папуански“ во имињата на јазиците.

## Фонологија

## Наводи
 

## Поврзано
* Дравидски јазици
* Јазици во Индија

## Надворешни врски
* Кујскиот јазик на Етнолог

Категорија:Дравидски јазици
Категорија:Јазици во Индија
Категорија:Аглутинативни јазици
Онотоа

thumb|right|200px|Карта на Гилбертовите Острови.

**Онотоа** () а атол во Кирибати, а воедно и еден од окрузите во државата. Атолот е дел од Гилбертовите Острови и се наоѓа на околу 65 километри од Тамана, најмалиот кирибатски остров. На источната страна од атолот се наоѓаат неколку мали островчиња, на западната страна има гребен и во средината лагуна.

## Наводи

*Exhibit: The Alfred Agate Collection: The United States Exploring Expedition, 1838-1842  from the Navy Art Gallery

## Поврзано

* Кирибати
* Острови во Кирибати

Категорија:Гилбертови Острови
Тамана (Кирибати)

thumb|right|200px|Карта на Гилбертовите Острови.

**Тамана** ()  е најмалиот атол во Гилбертовите Острови во Кирибати. Островот е поврзан со остатокот од земјата по морски пат, но и по воздушен пат бидејќи на атолот има мал аеродром кој има летови еднаш неделно. Вкупната површина на атолот е 5.2&nbsp;км2 и население од 875 жители.

## Наводи

*Exhibit: The Alfred Agate Collection: The United States Exploring Expedition, 1838-1842  

## Поврзано

* Кирибати
* Острови во Кирибати

Категорија:Гилбертови Острови
Ојбин

**Ојбин** () — општина во округот Герлиц, во Саксонија, Германија, која се наоѓа многу блиску до границата со Чешка.

По поразот на протестантските армии од Хабсбурзите во Битката кај Белата Планина во 1620, многу протестантски Чеси нашле свое прибежиште близу до границата во ридовите на Горна Лужица. Ојбин е „*Kurort*“, бања или одморалиште одобрено од државата, каде луѓето доаѓаат за одмор или лекување. Најмногу е познат по истоимениот рид, кој се наоѓа на природен песочник над градот. Урнатините на средновековниот манастир нуди дива романтична убавина и бил омилена цел на романескните сликари од 19-от век, како што се Каспар Давид Фридрих. Многу бизарни обликувани геолошки карпи можат да се најдат во околината. Сценската железничка линија на тесен колосек Цитау-Ојбин-Јонсдорф води од Ојбин до соседната општина Јонсдорф и градот Цитау. Градот има три окрузи, Ојбин, Хајн и Ликендорф.


Податотека:Rathaus Oybin.jpg|Општинско собрание во Ојбин
Податотека:Kirche in Oybin.jpg|Црква во Ојбин
Податотека:Umgebindehaus in Oybin 2.JPG|Фахверк куќа
Податотека:Umgebindehaus in Oybin 1.JPG|Хотел „Алманка“


## Култура и знаменитости

* Барокна планинска црква изградена во 1734
* Периодични историски паради на монасите
* Железничката станица Ојбин со мал музеј за историјата на железничката линија на тесен колосек Цитау-Ојбин-Јонсдорф
* Ѓаволска воденица „Teufelsmühle“


Податотека:Berg Oybin 1.JPG|Руини на замок на ридот Ојбин
Податотека:Camera Obscura Oybin 1.JPG|Камера опскура
Податотека:Zittauer Schmalspurbahn 1.JPG|Парна локомотива на железницата на тесен колосек
Податотека:Berg oybin.JPG|Ридот Ојбин со ресторан и руини од замокот


## Наводи

## Надворешни врски

* Замок и манастир Ојбин
* Планинска црква Ојбин

Категорија:Герлиц (округ)
Категорија:Населени места во Горна Лужица
Ојбин (рид)

**Ридот Ојбин** е рид во Саксонија, југоисточна Германија, близу градот Цитау и е дел од Житавски Планини.


Податотека:Oybin Burg1.JPG|Остатоци од замок
Податотека:Oybin Burg2.JPG|Остатоци од манастир
Податотека:Berg oybin.JPG|Ридот Ојбин со ресторан и урнатините од манастирот и замокот
Податотека:Klosterruine Oybin.JPG|Остатоци од црква


## Надворешни врски

* Замок и манастир Ојбин
* Планинска црква Ојбин

Категорија:Планини во Саксонија
Одервиц

**Одервиц** (; од словенскиот збор за *плакнење*) — саксонска општина во округот Герлиц, во Горна Лужица, Германија. Се наоѓа на југоисток од Саксонија, близу границата со Чешка. Се состои од два окрузи Оберодервиц и Нидеродервиц, во историската поделба позната е и местото Мителодервиц.

## Култура и знаменитости

### Градби

thumb|left|Ветерница Нојман во 1971.

Одервиц некогаш бил познат по многуте ветерници, па дури и денес е познат како „село на ветерниците“. Денес се зачувани три ветерници, Birkmühle, Ветерница Нојман и Воденица Бернт. Две стари воденици, исто така се зачувани, Воденица Бернхарт и Долна воденица.

Како и во другите делови на Лужица, има многу фахверк-куќи - над 450 во селото. Ателјето на сликарот Макс Лангер може да се најде во Нидеродервиц.

Поради историската поделба и големината на селото, Одервиц има две цркви. Изградбата на црквата во Нидеродервиц започнала во 1719, а била осветена во 1726. Била изградена во барокен стил и со богато украсен олтар. Црквата во Оберодервиц била градена од 1816 до 1821 во класичен стил.

### Споменици

Кон крајот на Втората светска војна, од јануари 1945, во денешниот округ Нидеродервиц започнал да функционира подкамп на концентрациониот камп Грос-Розен, во кого затворениците Евреи главно биле користени како принудна работна сила. Пет од нив биле убиени во пролетта 1945 од луѓето на SS. За нив е подигнат споменик во гробиштата. Друг споменик во гробиштата е посветен на граѓаните од Одервиц, кој загинале во Француско-пруската војна.

Одервиц низ историјата повеќепати бил поплавуван, многупати со жртви. За жртвите од поплавите во 1880 бил изграден споменик во Нидеродервиц, близу реката *Ландвасер*. Исто така, мал споменик се наоѓа во близина на основното училиште Макс Лангер, посветен на сестрите Шол.

Во гробиштата на округот Оберодервиц, гробот на полскиот притвореник Михалина Војзијак, кој бил убиен во мај 1945, потсетува на тој настан. Комеморативната плоча за жртвата на Хитлер, Вили Неч, кај куќата *Дорфштрасе 189* била отстранета по 1990.

## Наводи

Категорија:Герлиц (округ)
Категорија:Населени места во Горна Лужица
Аларски јазик

**Аларски јазик** — дравидски јазик кој се зборува во индиската држава Керала. Јазикот е познат и како **алански**, **аланмарски** или **чатански јазик**. Аларскиот јазик е сличен со мајаламскиот и тамилскиот јазик.

## Наводи
* Извештај на Етнолот за аларскиот јазик

## Поврзано
* Дравидски јазици
* Јазици во Индија

Категорија:Дравидски јазици
Категорија:Јазици во Индија
Тарава

thumb|250px|Карта на Гилбертовите Острови.

**Тарава** () е атол во Кирибатите. Атолот е дел од Гилбертовите Острови. Атолот е дом на главниот град на Кирибатите, Јужна Тарава. Тарава е најпозната по Битката на Тарава за време на Втората светска војна.

## Географија
Тарава се состои од 24 поголеми островчиња, од кои најмалку 8 се населени. Најголемо островче е Јужна Тарава. Во Јужна Тарава се наоѓа најголемиот град, Бикенибеу, каде се наоѓа и Меѓународниот аеродром Бонрики.

### Островчиња
* Абаниеја (потонат во 1999 година поради пораст на морското ниво)
* Абаокоро
* Абатао
* Јужна Тарава
* Бетио
* Бајкименов Остров (потонат поради пораст на морското ниво)
* Бикетава
* Бонрики
* Буарики

### Населени места
* Абатао
* Јужна Тарава
* Бикенибеу
* Бонрики
* Буарики
* Буота
* Ејта
* Маренанука
* Таборио

## Демографија
Атолот во 1990 година имал население од 28,802 жители. Населението претежно се Кирибати.

## Поврзано

* Кирибати
* Острови во Кирибати
* Јужна Тарава

## Надворешни врски

*Tarawa on The Web - Историја на најкрвавата битка  на англиски
*The Marine Assault of Tarawa
*Tarawa the Aftermath
*"Tarawa" the USCG cat
*Exhibit: The Alfred Agate Collection: The United States Exploring Expedition, 1838-1842 

Категорија:Гилбертови Острови
Категорија:Главни градови во Океанија
Себастијан Лангевелд

**Себастијан Лангевелд** (; р.  во Лајден) — холандски професионален друмски велосипедист, кој вози за UCI World Tour екипата .

## Кариера

Неговата најголема победа била на Омлоп Хет Нивсблад 2011 за . На 17 август 2011, било објавено дека му се придружува на австралиската екипа  на неговата дебитна сезона во 2012. На 19 септември 2013, Лангевелд потпишал со  за сезоните 2014 и 2015.

## Достигнувања

;2005
: 2. Омлоп дер Кемпен
;2006
: 1. ГП Пино Керами
: 2. По Бас сир Рут
: 9. Краен пласман Четири дена Динкерк
;2007
: 1. Краен пласман Стер Електротур
: 2. По Бас сир Рут
: 9. Краен пласман Трка околу Луксембург
;2008
: 2. Трофео Солер
: 2. Курне-Брисел-Курне
: 6. Трка околу Луксембург
: 7. Национално друмско првенство
;2009
: 1. ГП Јеф Шеренс
: Трка околу Саксонија
::1. Етапа 2
::1. Етапа 4
: 6. Краен пласман Енеко Тур
: 6. Национално друмско првенство
: 9. Е3 Харелбеке
: 10. Краен пласман Делта Тур Зеланд
;2010
: 2. Краен пласман Тур ди Лимузин
::1. Пласман за млад возач
: 6. Е3 Харелбеке
: 10. Курне-Брисел-Курне
;2011
: 1. Омлоп Хет Нивсблад
: 1. Етапа 1 (ТТТ) Тирено-Адријатико
: 4. Трофео Деја
: 5. Трофео Инка
: 5. Трка околу Фландрија
;2012
: 1. Етапа 1 (ТТТ) Тирено-Адријатико
: 9. Краен пласман Енеко Тур
::1. Етапа 2 (ТТТ)
: 3. Светско првенство во екипен хронометар
: 5. Национално друмско првенство
;2013
: 3. Национално друмско првенство
: 5. Е3 Харелбеке
: 7. Париз-Рубе
: 10. Трка околу Фландрија
;2014
: 1. 20п Национално друмско првенство
: 1. Егмонд пјер Егмонд
: 2. Национално хронометарско првенство
: 3. Амстел Курасао
: 8. Париз-Рубе
: 9. Краен пласман Енеко Тур
: 10. Трка околу Фландрија
;2016
: 2. Краен пласман Велосипедска трка Чешка
::1. Етапа 1 (ТТТ)
;2017
: 3. Париз-Рубе
;2018
: 8. Класик Такс Про
;2019
: 2. Национално хронометарско првенство
: 7. Краен пласман Етоал де Бесеж
: 10. Европско хронометарско првенство
: 10. Париз-Рубе

### Распоред на резултатите на големите трки

СО = се откажал; — = не учествувал

## Наводи

## Надворешни врски

*  
* 
* 
* 
* Достигнувања на ''Cycling Base'' 
* Профил на ''Trap-Friis.dk''

Категорија:Родени во 1985 година
Категорија:Живи луѓе
Категорија:Холандски велосипедисти
Категорија:Луѓе од Лајден
Категорија:Велосипедисти на Летните олимписки игри 2012
Категорија:Олимписки велосипедисти на Холандија
Вилијам Боне

**Вилијам Боне** (; р.  во Сен Дулшар) — француски професионален друмски велосипедист, кој вози за UCI World Tour екипата . На Тур де Франс 2015, Боне паднал со голема брзина на третата етапа. Доживеал повеќекратни фрактури и бил однесен во Париз на операција и бил ставен во вештачка кома пред да биде направена некоја невролошка штета.

## Достигнувања

;2000
: , Светско првенство под 19 години
;2005
: 1. Етапа 1 Париз-Корез
;2006
: 3. ГП де Валони
: 5. ГП Фурмие
: 9. Париз-Брисел
;2007
: 12. Четири дена Динкерк
::2. Етапа 1
: 13. Ватенфал Класик
;2010
: 1. Етапа 2 Париз-Ница
: 10. Трка околу Фландрија
;2011
: 6. Е3 Харелбеке
;2016
: 8. Светско друмско првенство

### Распоред на резултатите на големите трки

СО = се откажал; — = не учествувал

## Наводи

## Надворешни врски

*  
* 
* 
* 
* 

Категорија:Родени во 1982 година
Категорија:Живи луѓе
Категорија:Француски велосипедисти
Рубен Перес

**Рубен Перес Морено** (; р.  во Залдибар, Баскија) — шпански професионален друмски велосипедист, кој последно возел за UCI World Tour екипата .

Неговата единствена победа била на Трката околу Баварија во 2009, пред да го неговото деби Вуелта а Еспања (69ти) во 2006 и неговото деби на Тур де Франс во 2007 година.

## Достигнувања

;1997
: 2. Национално велокрос првенство под 17 години
;2009
: 5. Класика де Алмерија
: 9. Класика де Сан Себастијан
;2010
: 1. Етапа 1 Трка околу Баварија
: 4. ГП Мигел Индураин
: 9. Трофео Магалуф
: 9. Класика де Алмерија
;2013
: 7. Сиркуто де Гечо

## Наводи

## Надворешни врски

* 

Категорија:Родени во 1981 година
Категорија:Живи луѓе
Категорија:Баскиски велосипедисти
Категорија:Шпански велосипедисти
Категорија:Велосипедисти на Тур де Франс
ФК Рубин Казањ

**Рубин Казањ**  е руски фудбалски клуб, еден од најпознатите руски клубови, основан во 1958 година.Следи својата историја на 1936 година, но официјално беше основана во 1958 година се смета. Двократен шампион на Русија во 2008 и 2009 година. Добитник е на наградата за 2010 година Комонвелт Купот и Супер Купот на Русија 2010 година.

Во 2008 година "Рубин" има воспоставено евиденција на руски првенства, освојувајќи седум победи во првите 7 круга и тепање на претходниот рекорд му припаѓаше на Москва "Динамо".

Во 2009 година тој беше признат како најдобар тим на годината според рускиот фудбалска унија

Рубин Казань